नेहरू पार्क में बच्चों के लिए शुरू होगी फैमिली ट्रेन बोटिंग
अलवर| नगरविकास न्यास के चेयरमैन देवीसिंह शेखावत ने गुरुवार को न्यास द्वारा कराए जा रहे कार्यों का निरीक्षण किया। शेखावत ने विवेकानंद स्मारक का निर्माण, सीवरेज लाइन डालने का कार्य, ऑडिटोरियम की बाहरी साज-सज्जा, स्टेडियम में बैडमिंटन कोर्ट में लाइट का कार्य देखा। उन्होंने नेहरू पार्क का भी निरीक्षण किया। इस दौरान संबंधित अभियंताओं को गुणवत्तापूर्ण काम निर्धारित समय में पूर्ण कराने के निर्देश दिए। उन्होंने नेहरू पार्क में बच्चों के लिए फैमिली ट्रेन बोटिंग कार्य एक माह में प्रारंभ कराने के निर्देश दिए। इस दौरान न्यास के अधीक्षण अभियंता केके जैन, अधिशाषी अभियंता अशोक मदान तैयब खान मौजूद थे।
hin_Deva hin_Deva